**Пресногорьков ауданы** — 1928-1930 және 1935-1963 жылдары болған Қазақ КСР-нің (1936 жылға дейін — Қазақ АКСР-і) Петропавл округінің, Қарағанды және Қостанай облыстарының әкімшілік бірлігі. Орталығы — Пресногорьковка ауылы.

Тарихы
------

Пресногорьков ауданы 1928 жылы 17 қаңтарда Қазақ АКСР Петропавл округінің құрамында бұрынғы Ақмола губерниясы Петропавл уезі Пресногорьков болысы аумағының бір бөлігінде құрылды.

1930 жылы 17 желтоқсанда Пресногорьков ауданы таратылып, аумағы Преснов және Төңкерей аудандары арасында бөлінді.

Екінші рет Пресногорьков ауданы 1935 жылы 9 қаңтарда Қазақ АКСР Қарағанды облысының құрамында құрылды. 1936 жылы 29 шілдеде аудан жаңадан құрылған Қостанай облысына берілді.

1951 жылғы мәліметтер бойынша аудан құрамында 15 ауылдық кеңес болды: Евгеньев, Қабан, Қазан, Камышлов, Қарақамыс, Карл Маркс, Крутояр, Макарьев, Песчан, Петропавл, Починов, Пресногорьков, Пресноредут, Сібір және Чапаев.

1954 жылы 10 тамызда Сібір, Песчан ауылдық кеңестері Песчан ауылдық кеңесіне, Чапаев, Макарьев ауылдық кеңестері Макарьев ауылдық кеңесіне біріктіріліп, Евгеньев ауылдық кеңесі таратылды. Петропавл ауылдық кеңесінен бөлініп, Хмельницкий астық кеңшарының орталығында Хмельницкий ауылдық кеңесі құрылды.

1956 жылы 30 маусымда Бауман атындағы астық кеңшарының орталығында Бауман ауылдық кеңесі, Мичурин атындағы астық кеңшарының орталығында Мичурин ауылдық кеңесі, «Озёрный» астық кеңшарының орталығында Озёрный ауылдық кеңесі құрылды.

1957 жылы 11 қаңтарда Троебратное ауылында Троебрат ауылдық кеңесі құрылды.

1959 жылы ауданда 13 ауылдық кеңес болды: Бауман, Қарақамыс, Карл Маркс, Мичурин, Озёрный, Первомай, Петропавл, Пресногорьков, Пресноредут, Суворов, Троебрат, Хмельницкий, Чапаев.

1963 жылы 2 қаңтарда Пресногорьков ауданы таратылды. Троебратский кенті мен Бауман, Қарақамыс, Карл Маркс, Первомай, Петропавл, Пресногорьков, Суворов, Чапаев ауылдық кеңестері Қостанай облысының Демьянов ауданына, Мичурин, Хмельницкий ауылдық кеңестері Солтүстік Қазақстан облысының Тимирязев ауданына, Озёрный, Пресноредут ауылдық кеңестері Солтүстік Қазақстан облысының Преснов ауданына берілді.

Халқы
-----

| 1939 | 1959 |
| --- | --- |
|  21866 | ▲30066 |

1939 жылғы халық санағы бойынша Пресногорьков ауданында 21 866 адам тұрды, оның ішінде орыстар – 51,6%, украиндар – 23,0%, қазақтар – 22,9% . 1959 жылғы халық санағы бойынша ауданда 30066 адам тұрған  .

1939 жылғы халық санағы бойынша Пресногорьков ауданының ұлттық құрамы

|  |  |
| --- | --- |
| Ұлт | Халық саны |
| бүкіл ауданда |  % | Пресногорковка а. (аудан орталығы) | басқа ауылдар |
| Барлығы | 21.866 |  | 2.992 | 18.874 |
| **орыстар** | **11.272** | **51,55%** | **2.237** | **9.035** |
| украиндар | 5.030 | 23,00% | 398 | 4.632 |
| **қазақтар** | **5.002** | **22,88%** | **251** | **4.751** |
| татарлар | 72 |  | 28 | 44 |
| немістер | 39 |  | 12 | 27 |
| корейлер | 29 |  | 6 | 23 |
| Басқалары | 422 |  | 60 | 362 |

Дереккөздер
-----------

1. ↑  Справочник по административно-территориальному делению Казахстана — 198-199, 230-231 беттер.
2. ↑  Ресей империясы,  КСРО халық санақтары
3. ↑  Всесоюзная перепись населения 1939 года. Национальный состав населения районов, городов и крупных сел союзных республик СССР. *Демоскоп*. Басты дереккөзінен мұрағатталған 24 маусым 2021.(қолжетпейтін сілтеме) Тексерілді, 19 қыркүйек 2020.
4. ↑  Всесоюзная перепись населения 1959 г. Численность наличного населения городов и других поселений, районов, районных центров и крупных сельских населенных мест на 15 января 1959 года по регионам союзных республик (кроме РСФСР). *Демоскоп*. Басты дереккөзінен мұрағатталған 19 ақпан 2014.(қолжетпейтін сілтеме) Тексерілді, 19 қыркүйек 2020.
5. ↑  Демоскоп Weekly - Приложение. Всесоюзная перепись населения 1939 года. *www.demoscope.ru*. Басты дереккөзінен мұрағатталған 24 маусым 2021.(қолжетпейтін сілтеме) Тексерілді, 16 маусым 2021.